Lady og Landstrykeren II – Fant på eventyr

Lady og Landstrykeren II – Fant på eventyr er en amerikansk animasjonsfilm fra 2001 og produsert av Walt Disney Pictures. Filmen er fortsettelsen på Disneys klassiker Lady og Landstrykeren fra 1955. Med samme varme, herlige strek, massevis av latter og kjære gjensyn. Filmen ble sluppet direkte på DVD i 27. februar 2001. Regissøren Darrell Rooney har tidligere regissert Løvenes konge 2 – Simbas stolthet.

Handlingsreferat 
I 1911, bare to dager før USAs nasjonaldag 4. juli, får Lady og Tramp tre høflige og veloppdragne døtre, Annette, Danielle og Collette, og en veldig leken og rampete sønn som heter Scamp. Etter at Scamp roter i huset, binder Jim Dear ham til hundehuset som straff. Lady og Tramp er fortvilet over at sønnen deres ikke klarer å slå seg til ro, eller følge husets regler. Tramp forsøker å resonnere med Scamp, men blir sint på sønnens ønske om å være en villhund.

Senere ser Scamp en gruppe løshunder, kalt Junkyard Dogs, som trakasserer en hundefanger - og Scamp blir fascinert. Han kommer seg løs fra båndet sitt, og løper etter de andre hundene. Han møter et ungt medlem av flokken, Angel, som tar ham med til resten av Junkyard Dogs. I mellomtiden kommer Lady ut for å forsone seg med sønnen, men blir forferdet over å se at han har forsvunnet. Hun varsler Tramp, og menneskene de bor hos, og de begynner å lete etter Scamp.

Lederen av Junkyard Dogs heter Buster, gir Scamp en test som går ut på å stjele fra en stor, voksen bullmastiff, Reggie.  Sparky, et annet medlem, forteller en historie om at Tramp kom seg unna noen hundefangere. Buster, som en gang var god venn med Tramp, forklarer sint sannheten: Tramp ble forelsket i Lady, og ble et husdyr. Angel forteller Scamp at hun en gang hadde en familie, og forsøker å overbevise ham om at å ha en kjærlig familie er bedre enn å være en løshund. I mellomtiden leter Scamps foreldre, sammen med Jim Dear, fremdeles etter Scamp. Scamp og Angel ser dem under en romantisk spasertur sammen, og Angel blir forferdet over at Scamp vil velge å bo på gaten fremfor hos familien hans.

Dagen etter, den 4. juli, mens Scamps familie har piknik, ser Buster dem og innser at Scamp er sønnen til Tramp. Buster gir Scamp ordre om å stjele fra familiens piknik som den andre og siste testen for å bli med i gjengen deres. Han gjør dette, og Buster fjerner halsbåndet hans som tegn på at Scamp nå er en fullverdig løshund. Men Buster, som fremdeles ønsker hevn over Tramp, sørger for at Scamp blir oppdaget av hundefangeren. Scamp innser endelig at han har gjort en forferdelig feil ved å velge drømmen fremfor familien sitt. Men han må komme seg løs fra buret til hundefangeren, og forsøke å komme seg hjem der han egentlig hører hjemme.

Opprinnelige stemmer 
 Scott Wolf som Scamp.
 Alyssa Milano som Angel. En mix av Pomeranian og Siberian Husky.
 Chazz Palminteri som Buster.
 Jeff Bennett som Tramp. En mongrel, og faren til Scamp.
 Jodi Benson som Lady
 Bill Fagerbakke som Mooch. En sauehund.
 Mickey Rooney som Sparky.
 Cathy Moriarty som Ruby.
 Bronson Pinchot som Francois.
 Rob Paulsen som Otis.

Norske stemmer
Magnus Skjegstad som Fant (sangstemme av Bård Steine)
Katrine Blomstrand som Angel (sangstemme av Christine Meyer)
Simen Sand som Buster (sangstemme av Leif Anders Wentzel)
Helge Winther-Larsen som Mooch
Roy Bjørnstad som Sparky
Marianne Krogness som Ruby
Ola Fjellvikås som Francois
Guri Schanke som Lady
Trond Teigen som Landstrykeren (sangstemme av Svein Årseth)
Trond Brænne som Skot
Ivar Nørve som Trofast
Ellers medvirker: Kristin Oftedal, William Walstad Morley, Tuva Becker Nielsen, Siri Nilsen, Renate Moen, Rune Alstedt, Inger Teien, Hans Rønningen, Lena Meieran, Kim Fangen, Sverre Bentzen, Per Øystein Sørensen, Heine Totland, Rolf Magne Schmidt Asser, Jorunn Erdal og Åse Karin Hjelen.

Eksterne lenker 
 
 

Animerte romantiske filmer fra USA
Animerte barnefilmer fra USA
Disney-filmer
Filmer fra 2001
Engelskspråklige filmer
Animerte filmmusikaler fra USA
Animerte eventyrfilmer fra USA
Romantiske komedier fra USA